Homme lõpetab Kaitseväe Ühendatud Õppeasutuste Kõrgema Sõjakooli põhikursuse 18 värsket ohvitseri, keskastmekursuse lõpetanud 10 ohvitseri saab magistrikraadi sõjalise juhtimise alal. Kell 13.00 algaval aktusel tervitavad lõpetajaid kaitseväe juhataja kindralleitnant Ants Laaneots ja KVÜÕA ülem kolonel Aarne Ermus. Kolme aasta jooksul rühma- ja kompaniiülema oskused omandanud  Kõrgema Sõjakooli maaväe põhikursuse lõpetajad saavad rakenduskõrghariduse sõjaväelise juhtimise erialal [...]